Bret Harte

Francis Brett Hart, kirjailijanimi Bret Harte (25. elokuuta 1836 Albany, New York, Yhdysvallat – 5. toukokuuta 1902 Lontoo, Yhdistynyt kuningaskunta) oli yhdysvaltalainen kirjailija. 

Hart muutti 1854 Kaliforniaan, missä hän toimi muun muassa maanmittarina, opettajana sekä latojana Golden Era -sanomalehdessä, johon hän kirjoitti myös kertomuksia. Hän oli lyhyen aikaa viikkolehti The Californian päätoimittaja<ref name=loc>Library of Congress. Chronicling America. [http://chroniclingamerica.loc.gov/lccn/39008255/ About this Newspaper: The Californian]. Library of Congress Viitattu 10.10.2021 .</ref> ja palkkasi siihen kirjoittajaksi Mark Twainin. Myöhemmin hän oli Yhdysvaltojen konsuli Saksassa ja Skotlannissa Glasgow'ssa. 

Hartin esikoisteos, runokokoelma The Lost Galleon and Other Tales, ilmestyi 1867. Hart perusti 1863 aikakauskirjan Overland Monthly, jossa hän julkaisi oudot ja kiinnostavat kaivoskertomuksensa "The Luck of Roaring Camp" (1868), "The Outcast of Pokerflat" (1869) ja "Tennessee’s Partner" sekä runon "Plain Language from Truthful James" (1871), jonka ansiosta hänestä tuli laajalti tunnettu. Hartin humaani asenne ja ihmisluonnon sovinnollinen ymmärtämys, hänen paikallisväriin tottunut silmänsä ja eloisa esityksensä takasivat hänelle lukijoita myöhemminkin, kun hänen aiheensa olivat jo menettäneet uutuudenviehätyksensä. Kirjana ilmestyivät ensin Condensed Novels (1867) ja Poems (1871). Kokoelma The Luck of Roaring Camp, and Other Sketches (1871) aloitti pitkän sarjan novelleja, joista on suomennettu kokoelma Tarinoita Kalifornian kultamaalta (1874).

Suomennetut teokset
 Tarinoita Kalifornian kultamaalta 1–2, Porvoo: Söderström 1874. Sarja: Kaunokirjallisuutta, 1–2.
 Kortinlyöjä
 Kuvaus sulo-elannosta Red Gulch'ssa
 Lykky-Tommi
 Maata ja vettä myöten 
 Mellissa
 Miggles
 Pakolaiset
 Tuhlaaja-poika
 Sormus: kalifornialainen kertomus, suomentanut Juho Ahava, Hämeenlinna: Karisto 1909. Sarja: Kirjallisia pikkuhelmiä, 15.
 Kelpo ainesta, suomentanut Yrjö Tirmu, Helsinki: Kustannus oy. Ahjo 1918.
 Huimapää (Thankful Blossom), Helsinki: Kustannusoy. Ahjo 1920. Sarja: Seikkailu ja jännitys, 2.
 Preerian poika (A waif of the plains, mukailu), suom. Valpuri Paalanen, Porvoo WSOY 1951. Sarja: Nuorten toivekirjasto, 6.
 "Poker Flatin hylkiöt", kertomus, suom. Jouko Linturi, antologiassa Amerikkalaisia kertojia'' (Tammi 1959)

Lähteet

Aiheesta muualla

 

Yhdysvaltalaiset kirjailijat
Yhdysvaltalaiset päätoimittajat
Vuonna 1836 syntyneet
Vuonna 1902 kuolleet